ชิมไวน์ ชมวิว นักทำไวน์เมืองน้ำหอมหัวใส บุกทำไวน์บนหอไอเฟล!
ถ้าถามว่าผู้คนเดินทางไปฝรั่งเศสด้วยเหตุผลประการใดบ้าง แน่นอนว่าหนึ่งคือชมความงามของหอไอเฟล สองคือชมไร่ไวน์เพื่อจิบไวน์ชั้นยอด แต่ยินดีด้วย เพราะเราสามารถทำสองสิ่งได้แล้วพร้อมๆ กันนักทำไวน์หัวใสที่ตั้งใจปลุกปั้นผลิตไวน์ของคนเมืองได้เปิดตัวที่ผลิตไวน์ใจกลางกรุงปารีส และจะตั้งอยู่ที่ไหนเป็นไม่ได้ นอกจากสูงจากพื้นดิน 190 ฟุต ใน หอไอเฟลซึ่งบริษัททำไวน์ La Winerie Parisienne จะกลายเป็นโรงกลั่นไวน์แรกของปารีสในรอบ 40 ปี หลังจาก La Winerie Parisienne ก่อตั้งขึ้นในปี 2015 ผู้ร่วมก่อตั้ง จูเลียง เบงก์ (Julien Bengue) กับผมก็มองหาทำเลในการกลั่นไวน์ที่บ่งบอกถึงความเป็นปารีสมากที่สุด เอเดรียง เปลิซซี (Adrien Pelisse) ประธานและผู้ร่วมก่อตั้งบริษัทเผยกับ Wine Searcherไอเดียในการนำโรงกลั่นไวน์ไปตั้งอยู่ในหอไอเฟลเกิดขึ้นเมื่อต้นปี 2019 เพราะเป็นทำเลที่บ่งบอกถึงความเป็นชาวปารีเซียงมากที่สุด โดยที่เราใช้องุ่นจากหลากหลายภูมิภาคในทั่วประเทศ และคุณคงจะนึกถึงสัญลักษณ์อะไรอื่นที่สื่อถึงความเป็นไวน์ของชาวปารีเซียงเป็นไม่ได้ นอกจากหอไอเฟลนั่นเองขณะนี้ทาง La Winerie Parisienne สรรหาองุ่นจากหลายภูมิภาคในฝรั่งเศสมาเพื่อใช้ผลิตไวน์ แต่พวกเขามุ่งใช้องุ่นจากแคว้นอีลเดอฟร็องส์เป็นหลัก เนื่องจากเป็นแคว้นเดียวที่เป็นบ้านของกรุงปารีส และยังมีกระทรวงทบวงกรมสำคัญๆ ถึง 7 แห่งที่ตั้งอยู่ในแคว้นนี้ นอกจากนั้น The Drink Business รายงานว่าไวน์ที่ผลิตบนหอไอเฟลล็อตแรกนั้นใช้องุ่นจากทางตะวันตกของปารีส ห่างจากหอไอเฟลราวๆ 15 ไมล์ โดยทั้งคู่ตั้งเป้าเป็นผู้ผลิตไวน์เพื่อการค้าในแถบนี้เป็นแห่งแรกในรอบ 150 ปีโรงกลั่นไวน์ La Winerie Parisienne ตั้งอยู่ติดกับร้านอาหาร La Bulle Parisienne บนหอไอเฟล โดยไวน์ล็อตแรกนั้นเป็นไวน์เมอร์โลต์จำนวน 3000 ขวด ซึ่งทั้งคู่วางแผนจำหน่ายในปี 2020ทางเฟซบุ๊กเพจของแบรนด์ระบุว่าโรงกลั่นตั้งอยู่ชั้นแรกของหอไอเฟล และเปิดให้คนทั่วไปเข้าเยี่ยมชมทุกวัน ตั้งแต่เวลา 09.00-23.00 น.ทีนี้ไปปารีสทั้งที คุณก็ได้ทั้งชิมไวน์และชมวิวตระการตาของปารีสไปได้พร้อมๆ กันแล้วเชียร์สภาพ: Shutterstockพิสูจน์อักษร: ภาสิณี เพิ่มพันธุ์พงศ์อ้างอิง:
โรงกลั่นไวน์ La Winerie Parisienne ตั้งอยู่ติดกับร้านอาหาร La Bulle Parisienne บนหอไอเฟล โดยไวน์ล็อตแรกเป็นเมอร์โลต์จำนวน 3000 ขวด วางแผนจำหน่ายในปี 2020